סרגיי ריכטר

סרגיי ריכטר (נולד ב-23 באפריל 1989) הוא קלע ישראלי, פעמיים אלוף אירופה (2013 ו-2019) ותשע פעמים אלוף ישראל ברובה אוויר. ייצג את ישראל ארבע פעמים במשחקים האולימפיים (לונדון 2012, ריו דה ז'ניירו 2016, טוקיו 2020 ופריז 2024). ריכטר נולד ברפובליקה הסובייטית הסוציאליסטית האוקראינית (כיום אוקראינה). אביו היה מתאבק ואמו עסקה בהחלקה אמנותית. משפחתו עלתה לישראל מאוקראינה ב-1996, כשהיה בגיל שש. את תקופת ילדותו עשה בבת ים ובהמשך משפחתו עברה לרחובות. את שירותו הצבאי עשה בבסיס הקריה. לענף הקליעה ריכטר התוודע בגיל שתים עשרה, כשקרוב משפחתו, אלכסנדר דנילוב, נתן לו להתנסות בירי. את צעדיו הראשונים בקליעה עשה כשנרשם באפריל 2004 למועדון הגדנ"ע קליעה ברחובות. במקביל, החל להתאמן במועדון הקליעה הפועל רחובות באותו מטווח. לאחר כמה שנים, ריכטר, שהצטרף לנבחרת הלאומית של ישראל והחל להתאמן במטווח האולימפי בהרצליה לעיתים קרובות, לאחר שלא קיבל תמיכה מספקת, עבר ריכטר מהפועל רחובות למועדון הקליעה של הרצליה תחת חסות יעל קן-דגן וב-2009 למכבי רעננה. ריכטר זכה במדליית הזהב בתחרות סבב גביע העולם לשנת 2009 ברובה אוויר. בתוצאה שקבע, 599 נקודות, הוא השווה את שיא העולם לנוער והיה מרחק נקודה משיא העולם לגברים (טרם שינוי שיטת הניקוד בקליעה ב-2012). ב-2011 זכה במדליית כסף בגביע העולם. הוא היה לספורטאי הישראלי הראשון שהשיג קריטריון אולימפי והבטיח את מקומו במשלחת הישראלית לאולימפיאדת לונדון (2012). במשחקים האולימפיים עצמם, בתחרות הקליעה מ-10 מטרים, סיים במקום התשיעי עם ציון של 595, נקודה אחת פחות מהמקום השמיני המוליך למקצה הגמר. הישג זה הוא השני בטיבו לענף הקליעה הישראלית באולימפיאדות, אחרי הישגו של איציק יונסי באולימפיאדת לוס אנג'לס. בתחרות ירי ברובה קליבר זעיר ("0.22) למרחק 50 מטר במצב שכיבה סיים במקום 44. במרץ 2013 זכה במדליית זהב באליפות אירופה ברובה אוויר ל-10 מטר שנערכה באודנסה שבדנמרק. ריכטר מתאמן במרכז האולימפי הלאומי לקליעה בהרצליה בהדרכתם של יבגני אלייניקוב ו-אלכסנדר בלינוב. הוא מתגורר ברחובות. במשחקים האירופיים (2015) שנערכו בבאקו אזרבייג'ן ביוני 2015 זכה ריכטר במדליית ארד בירי ברובה אוויר ל-10 מטר בתוצאה של 185.5 נקודות, אחרי ויטאלי בובנוביץ' מבלארוס (206.6 נקודות) וניקולו קמפריאני מאיטליה (206.4 נקודות) ובכך קבע גם את הקריטריון האולימפי לאולימפיאדת ריו דה ז'ניירו (2016). באולימפיאדת ריו דה ז'ניירו (2016) סיים ריכטר במקום 14 ברובה אוויר בעמידה מ-10 מטר בתוצאה של 623.8 נקודות, מרחק של 1.7 נקודות מעלייה לגמר (מהמדורג שמיני) ובמקום 15 ברובה 50 מטר שכיבה, בתוצאה של 622.6, מרחק של 2.2 נקודות מעלייה לגמר. במשחקים האירופיים (2019) שנערכו במינסק בלארוס ביוני 2019 זכה ריכטר במדליית זהב בירי ברובה אוויר ל-10 מטר בתוצאה של 250.8 נקודות. באליפות אירופה שנה לאחר מכן שנערכה בוורשה, זכה ריכטר במדליית ארד בירי ברובה אוויר ל-10 מטר בתוצאה של 228.8 נקודות. באליפות אירופה 2021 שנערכה באוסייק, זכה ריכטר במדליית הכסף בירי ברובה אוויר ל-10 מטר עם תוצאה של 251.3 נקודות, בדיוק כמו יריבו אישטוון פני ההונגרי. הקרב בין השניים הוכרע באמצעות כדור אחד בלבד, שם ההונגרי השיג 10.7 ואילו ריכטר 10.3. באולימפיאדת טוקיו 2020, סיים ריכטר במקום 27 בירי ברובה אוויר ל-10 מטר בתוצאה של 624.5 נקודות. ביוני 2024 הבטיח ריכטר את השתתפותו במשחקים האולימפיים. סיים במקום ה-33 הכללי ולא העפיל לגמר. מדיה וקבצים בנושא סרגיי ריכטר בוויקישיתוף סרגיי ריכטר, ברשת החברתית פייסבוק סרגיי ריכטר, ברשת החברתית אקס (טוויטר) סרגיי ריכטר, ברשת החברתית אינסטגרם סרגיי ריכטר, באתר olympedia.org סרגיי ריכטר, באתר התאחדות הקליעה הבין-לאומית סרגיי ריכטר, באתר הוועד האולימפי בישראל איציק זיאת, ‏זהב לקלע סרגיי ריכטר בגביע העולם בגרמניה, באתר ONE‏, 16 במאי 2009 דני בורשבסקי‏, קליעה: סרגיי ריכטר זכה במדליית זהב בסבב גביע העולם, באתר וואלה, 16 במאי 2009 איתי נבו, 600 בסולם ריכטר, רשת ב' 30.7.12 ברוריה ביגמן, ‏הכירו את היורש של גיא סטריק - סרגיי ריכטר, באתר ONE‏, 20 באוגוסט 2009 אורן אהרוני, ישראלי ראשון בלונדון 2012: סרגיי ריכטר, באתר ynet, 9 באפריל 2011 אביטל ליברמן, שבוע לפני האולימפיאדה: סרגיי ריכטר סוגר חשבון עם עיריית רחובות, באתר nrg‏, 20 ביולי 2012 אליסף דעואל, יורים וצוחקים / "מחוץ לרדאר", באתר ynet, 3 בינואר 2015 אורי טלשיר, סרגיי ריכטר: "מביאים כבוד, ושופטים אותנו בשל הרוסית", באתר הארץ, 20 ביוני 2015 אורן אהרוני, קליעה: סרגיי ריכטר זכה במדליית זהב במשחקים האירופיים, באתר ynet, 24 ביוני 2019 ריכטר: רציתי לתרום בצבא, אבל שלחו אותי לקריה, באתר ONE‏, 13 ביוני 2012 מיכאל נאוגאוקר, קלע עם כוונות, ידיעות רחובות, 22 ביוני 2009 אביטל ליברמן, שבוע לפני האולימפיאדה: סרגיי ריכטר סוגר חשבון עם עיריית רחובות, באתר nrg‏, 20 ביולי 2012 ניר שועלי, בול פגיעה: הכירו את התקווה האולימפית של רחובות, באתר nrg‏, 1 בדצמבר 2009 אורן אהרוני, באקו, ריכטר זכה בארד בבאקו והשיג כרטיס לריו, באתר ynet, 16 ביוני 2015 אורן אהרוני, קליעה: סרגיי ריכטר זכה במדליית זהב במשחקים האירופיים, באתר ynet, 24 ביוני 2019 איתמר קציר, קליעה: מדליית ארד לסרגיי ריכטר באליפות אירופה, באתר הארץ, 29 בפברואר 2020 שירי אלג'ם, ‏סגן אלוף אירופה: מדליית כסף לסרגיי ריכטר, באתר ערוץ הספורט, 24 במאי 2021 מקום 27 לריכטר בקליעה מ-10 מ', לא עלה לגמר, באתר ONE‏, 25 ביולי 2021 סתיו איפרגן, גר ברוסיה, ייצג את ישראל באולימפיאדה: "גם לנו ענף הקליעה נראה מוזר לפעמים", באתר ynet, 11 ביולי 2024 סרגיי ריכטר סיים במקום ה-33 ולא יהיה בגמר הקליעה, באתר ערוץ הספורט, 28 ביולי 2024